กระทรวงมหาดไทย ชี้แจงกรณีสื่อมวลชนนำเสนอข่าวการจัดสรรหน้ากากอนามัยคลาดเคลื่อน
กระทรวงมหาดไทย ชี้แจงกรณีสื่อมวลชนนำเสนอข่าวการจัดสรรหน้ากากอนามัยคลาดเคลื่อนตามที่ได้มีสื่อมวลชนรายงานว่ากระทรวงมหาดไทย จะดำเนินการแจกหน้ากากอนามัยให้กับประชาชนทั่วไปจำนวน 1 ล้านชิ้นให้กับทุกจังหวัดทั่วประเทศ โดยให้ผู้ว่าราชการจังหวัดเป็นผู้บริหารจัดการ นั้น กระทรวงมหาดไทย ขอเรียนว่า ข้อมูลดังกล่าวมีความคลาดเคลื่อน ซึ่งในเรื่องการจัดสรรหน้ากากอนามัย (Surgical Mask) นั้น กระทรวงมหาดไทยมีแผนการจัดสรรหน้ากากอนามัยทั้งกรุงเทพมหานคร และ 76 จังหวัด ซึ่งให้ผู้ว่าราชการจังหวัดนำไปจัดสรรให้กับกลุ่มเสี่ยง คือ ผู้ที่ปฏิบัติหน้าที่ใกล้ชิด/สัมผัสผู้ป่วย ในหมู่บ้าน/ชุมชน เช่น อาสาสมัครสาธารณสุข (อสม.)  ผู้ปฏิบัติงานให้บริการประชาชน เช่น สำนักงานที่ดินจังหวัด/สาขา/ส่วนแยก สำนักทะเบียนอำเภอและท้องถิ่น ศูนย์ดำรงธรรมจังหวัด สำนักงานขนส่งจังหวัด สำนักงานประกันสังคมจังหวัด และสำนักงานหนังสือเดินทาง ผู้ที่ปฏิบัติงานที่มีความเสี่ยง เช่น พนักงานทำความสะอาดและเก็บขยะ รวมทั้งเจ้าหน้าที่ผู้ปฏิบัติงานในจุดตรวจ และประชาชนกลุ่มเสี่ยง กลุ่มเปราะบาง ได้แก่ ผู้สูงอายุ ผู้ป่วย และผู้ที่มีโรคประจำตัว มิได้แจกจ่ายให้กับประชาชนทั่วไปแต่อย่างใด